Каб зменшыць статыстыку гібелі людзей на вадзе, неабходна ўсім аматарам плавання памятаць пра меры бяспекі. Не купацца пасля ўжывання спіртнога і ў забароненых для гэтага месцах, а калі такое здараецца, – абавязкова папярэдне абследаваць дно. Яно павінна быць без ям, падводнага камення, іншых небяспечных прадметаў, а таксама незаросшае раслінамі. Нельга заплываць далёка ад берага, асабліва тым, хто няўпэўненна адчувае сябе ў ва-дзе, ныраць з лодак, мастоў, іншых збудаванняў. Нельга: пакідаць без нагляду на беразе дзяцей; заходзіць у ваду пры дрэнным самаадчуванні; выкарыстоўваць пры купанні прадметы, не прызначаныя для гэтага; сваволіць у вадзе; падаваць непраўдзівы сігнал аб дапамозе, інакш у наступны раз на ваш прызыў ніхто не адгукнецца. У выпадку, калі трапілі ў моцную плынь, не трэба імкнуцца плысці насупраць яе, наадварот, выкарыстоўвайце яе, каб наблізіцца да берага. Не трэба губляцца і апынуўшыся ў вадавароце, набярыце пабольш паветра, нырніце ў накірунку плыні, а пасля выплывіце на паверхню. Калі раптам з’явіліся сударгі, змяніце спосаб плавання, каб зменшыць нагрузку на зведзеныя мышцы, і накіроўвайцеся бліжэй да берага.